CELEX: 22005D0208
Language: fi
Date: 2004-09-28 00:00:00
Title: 2005/208/EY: EU–Bulgaria-assosiaationeuvoston päätös N:o 1/2004, tehty 28 päivänä syyskuuta 2004, Euroopan yhteisöjen ja niiden jäsenvaltioiden sekä Bulgarian tasavallan assosiaatiosta tehdyn Eurooppa-sopimuksen pöytäkirjassa nro 2 olevan 9 artiklan 4 kohdassa tarkoitetun ajanjakson pidentämistä koskevan lisäpöytäkirjan 2 ja 3 artiklan muuttamisesta

15.3.2005   
            
            
               FI
            
            
               Euroopan unionin virallinen lehti
            
            
               L 68/41
            
         
      EU–BULGARIA-ASSOSIAATIONEUVOSTON PÄÄTÖS N:o 1/2004,
   tehty 28 päivänä syyskuuta 2004,
   Euroopan yhteisöjen ja niiden jäsenvaltioiden sekä Bulgarian tasavallan assosiaatiosta tehdyn Eurooppa-sopimuksen pöytäkirjassa nro 2 olevan 9 artiklan 4 kohdassa tarkoitetun ajanjakson pidentämistä koskevan lisäpöytäkirjan 2 ja 3 artiklan muuttamisesta
   (2005/208/EY)
   ASSOSIAATIONEUVOSTO, joka
   ottaa huomioon Euroopan yhteisöjen ja niiden jäsenvaltioiden sekä Bulgarian tasavallan assosiaatiosta tehdyn Eurooppa-sopimuksen (1), jäljempänä ’Eurooppa-sopimus’,
   ottaa huomioon Eurooppa-sopimuksen pöytäkirjassa nro 2 olevan 9 artiklan 4 kohdassa tarkoitetun ajanjakson pidentämistä koskevan lisäpöytäkirjan ja erityisesti sen 4 artiklan,
   sekä katsoo seuraavaa:
   
               (1)
            
            
               Sopimuspuolet ovat 21 päivänä marraskuuta 2002 allekirjoittaneet Eurooppa-sopimuksen lisäpöytäkirjan.
            
         
               (2)
            
            
               Lisäpöytäkirjaa sovelletaan sen 5 artiklan mukaisesti tilapäisesti sen allekirjoituspäivästä alkaen.
            
         
               (3)
            
            
               Bulgarian lainsäädäntöön hiljattain tehdyt muutokset muuttivat täytäntöönpanevien instituutioiden tehtävien jakoa.
            
         
               (4)
            
            
               Jotta taataan yhdenmukaisuus lisäpöytäkirjan tekstin ja Bulgariassa tapahtuneiden institutionaalisten muutosten välillä, on aiheellista muuttaa lisäpöytäkirjan 2 ja 3 artikla tekemällä tarvittavat muutokset Bulgarian elinten nimiin. Tämä on tarpeen lisäpöytäkirjan täytäntöönpanon mahdollistamiseksi Bulgariassa.
            
         
               (5)
            
            
               Lisäpöytäkirjaa voidaan sen 4 artiklan mukaisesti muuttaa assosiaationeuvoston päätöksellä,
            
         ON PÄÄTTÄNYT SEURAAVAA:
   1 artikla
   Korvataan seuraavasti Euroopan yhteisöjen ja niiden jäsenvaltioiden sekä Bulgarian tasavallan assosiaatiosta tehdyn Eurooppa-sopimuksen pöytäkirjassa nro 2 olevan 9 artiklan 4 kohdassa tarkoitetun ajanjakson pidentämistä koskevan lisäpöytäkirjan 2 ja 3 artikla:
   
      ”2 artikla
      Bulgarian tasavallan on esitettävä Euroopan komissiolle rakenneuudistusohjelma ja liiketoimintasuunnitelmat, jotka täyttävät pöytäkirjassa nro 2 olevan 9 artiklan 4 kohdassa luetellut vaatimukset ja jotka Bulgarian tasavallan kilpailunsuojelukomitea on arvioinut ja hyväksynyt.
      3 artikla
      Komissio tekee lopullisen arvion siitä, täyttävätkö rakenneuudistusohjelma ja liiketoimintasuunnitelmat pöytäkirjassa nro 2 olevan 9 artiklan 4 kohdassa luetellut vaatimukset. Euroopan unionin neuvosto päättää, ovatko ohjelma ja suunnitelmat edellä mainitun artiklan vaatimusten mukaisia.
      Komissio valvoo jatkuvasti suunnitelmien täytäntöönpanoa yhteisön puolesta ja valtiovarainministeriö Bulgarian tasavallan puolesta.”
   
   2 artikla
   Tämä päätös tulee voimaan päivänä, jona assosiaationeuvosto tekee sen.
   
      Tehty Brysselissä 28 päivänä syyskuuta 2004.
      
         
            Assosiaationeuvoston puolesta
         
         
            Puheenjohtaja
         
         S. PASSY
         
      
   
   
      (1)  EYVL L 358, 31.12.1994, s. 3.